El Ple aprova un Conveni amb la Generalitat per crear una oficina pilot de la futura xarxa d'oficines XALOC
26 de març 2021

![Imagen 1](/media/af3pohp0/c-ple-conveni.jpg)![Imagen 2](/media/m5dlqdzh/c-vivienda.jpg)

  

El Ple municipal va aprovar ahir per la via d'urgència, un Conveni entre la Generalitat, a través de la Vicepresidència Segona i la Conselleria d'Habitatge i Arquitectura Bioclimàtica, i l'Ajuntament de Sagunt. Esta qüestió va ser presentada per Quico Fernández, delegat d'habitatge, i ha obtingut els vots a favor del PSOE, Compromís, Esquerra Unida i Ciutadans, mentre que Partit Popular i Iniciativa Portenya s'han abstingut i VOX ha votat en contra

  

 L'objecte del conveni és establir les condicions de l'encàrrec de gestió per al desenvolupament d'una oficina pilot de la futura xarxa d'oficines XALOC (Xarxa d’Administracions LOcals i Comarcals d’habitatge), amb servici de finestra única en matèria d'habitatge, rehabilitació d'edificis i regeneració urbana a la Comunitat Valenciana, a fi de millorar l'eficiència del servici.

  

Així mateix, este acord es duu a terme per no disposar la Generalitat de mitjans personals i materials en els termes municipals, exigint les actuacions a realitzar una immediatesa i proximitat dels òrgans gestors a la ciutadania, segons s'indica en l'informe. Així mateix, per dur a terme este projecte es destinarà al Consistori per part de la Conselleria un total de 111.567 euros (2021: 83.675 €; 2022: 27.891 €). 

  

D'acord amb este conveni, l'Ajuntament de Sagunt disposarà dels mitjans següents: personal tècnic i administratiu, amb competència suficient per dur a terme les activitats encomanades; l'atenció al públic serà via presencial, telemàtica i telefònica; haurà de disposar d'un local en el qual s'identificarà amb caràcter propi i diferenciat el servici que presta com a programa XALOC d'uns altres que pogueren situar-se dins del mateix immoble; comptaran entre els seus recursos materials amb l'equipament informàtic i telemàtica necessària.

  

«Es tracta, per tant, d'una gestió més eficient en la mesura en què s'utilitzen instal·lacions públiques, empleats públics, coneixement contrastat, assessoria jurídica, controls jurídics, fiscalització pública, etc. pròpies de l'entitat local i ja disponibles», segons recull l'informe justificatiu del conveni. 

  

Este conveni tindrà una vigència de 12 mesos des de la seua signatura i podrà ser prorrogat anualment fins a un màxim de quatre anys per mutu acord, prèvia petició per escrit de qualsevol de les parts signants, amb un mínim d'un mes de preavís abans del terme inicial.

​  

  

​

*   [](http://www.facebook.com/sharer.php?u=https://aytosagunto.es/va/actualitat/el-ple-aprova-un-conveni-amb-la-generalitat-per-crear-una-oficina-pilot-de-la-futura-xarxa-d-oficines-xaloc/ "Facebook")
*   [](http://twitter.com/share?url=https://aytosagunto.es/va/actualitat/el-ple-aprova-un-conveni-amb-la-generalitat-per-crear-una-oficina-pilot-de-la-futura-xarxa-d-oficines-xaloc/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-aprova-un-conveni-amb-la-generalitat-per-crear-una-oficina-pilot-de-la-futura-xarxa-d-oficines-xaloc/ "Linked In")
*   [](mailto:?body=https://aytosagunto.es/va/actualitat/el-ple-aprova-un-conveni-amb-la-generalitat-per-crear-una-oficina-pilot-de-la-futura-xarxa-d-oficines-xaloc/)